Siberut
Siberut on Indonesiassa sijaitsevien Mentawaisaarten saariryhmän suurin ja pohjoisin saari. Se sijaitsee Sumatrasta länteen. Joulukuussa 2004 tapahtuneen Intian valtameren maanjäristyksen aiheuttama tsunami iski Siberutiin, mutta ketään siellä ei tiettävästi kuollut.
Alaskan maanjäristys 1964
Tyynenmeren ja Pohjois-Amerikan mannerlaattojen välinen siirroslinja repesi pitkänäperjantaina 27. maaliskuuta 1964 kello 17.36 paikallista aikaa (UTC−10). Maanjäristys kesti 3–5 minuuttia. Merenpohjan siirroksista seurasi jopa 67 metrin korkuisia tsunameja, jotka aiheuttivat suurimman osan kuolonuhreista ja taloudellisista vahingoista. Pystysuorat siirrokset olivat jopa 11,5 metriä. Maanjäristyksen vaikutukset näkyivät 250 000 km²:n alueella Alaskassa.